Amǒs tē, Ǹtondôbə miǹkunda énye a kɔ́bɔ, mayi vǎ bəzəzə̌ bəzambá á ńnam, bâyǐ kig bɔ́ bǎd tād ânyú, mayǐ fə vǎ bəprofɛ́d ai ǹsísīm éboe wábán á ńnam. 3Ngə́ mod a ngə́lə́ á kələ ai esíé profɛ́d ósū, ésīá bân nyiá bə́bēn bə́ ngábyé nyē, bâyi dzó ai nyé nâ: "Wǎ yəan á kīg fə ai enyiŋ, amú wakad miǹnǎl á dzwé Ńtondôbə !"A ngə́lə́ kúlígi mam nálā, ésīā bân nyiá yā bə́ ngábyé nyē bâyi nyé túbulu ai akɔ̌ŋ. 4Amǒs tē, profɛ́d ásə a yi wóg biyə̌ŋ bíé nyémēn ósɔ̄n, bâyǐ kīg fə bǎd bɔ̄d éwɔ̄mǎn mim̀vɔ̌d nə́ bə́ kad miǹnǎl. 5Bâyi bɔ anə́ mod nyé nâ: «Mə sə́ kig profɛ́d, mə nə zəzə mod ǹnam, mə bələ́ bēn sí a tádígi mə tɔá énânga. » 6Abǒg tē báyī nyé sílī naa: "Ńdɔ mə́və́ŋ mə́ nə́ wā á nyɔ́l mā mákūlī vé ?" Nyé nâ: "Bibɔn byámā ḿbyā bí ngábáli ma mɔ́."